กินยาคุมฉุกเฉินแบบ1 เม็ดไป 1 ครั้งค่ะ ผ่านมา4วันแล้วยังไม่มีผลข้างเคียง ถ้าไม่มีผลข้างเคียงเลยถือเป็นปกติมั๊ยคะ กินก่อนรอบเดือนจะมาค่ะ
สวัสดีค่ะ การใช้ยาคุมฉุกเฉินซึ่งเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนดโดยหลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้อง ผลข้างเคียงที่เกิดได้บ่อยคือเลือดออกผิดปกติทางช่องคลอด มักจะเกิดภายในประมาณ 1-2 สัปดาห์หลังการใช้ยา จะมีหรือไม่มีก็ได้ ไม่ได้บ่งบอกว่ายาได้ผลหรือไม่ควรสังเกตรอบเดือนหลังจากนี้ และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ